Mihail Mikk
Mihail Mikk (14. mai 1896 Kaarma-Suure vald – 13. oktoober 1941 Kuressaare (hukati)) oli Eesti sõjaväelane (kapten) ja õpetaja. 23. veebruaril 1920 ülendati ta leitnandiks, sama aasta 31. augustil arvati reservi. Alates 1. jaanuarist 1925 määrati ta reservist teenistusse Kaitseliidu Saaremaa malevasse. Alates 10. novembrist 1931 oli ta Kaitseliidu Kuressaare malevkonna pealik, enne seda I malevkonna pealik. 1933. aastal anti talle Kotkaristi V klassi teenetemärk, 1938. aastal Kotkaristi IV klassi teenetemärk. 1935. aastal ülendati ta kapteniks.